als_Latn dik_Latn sag_Latn
Në Maqedoni konsumohen rreth 2732 cigare për person për një vit, thotë raporti i fundit i Organizatës Botërore të Shëndetësisë. Hallin e pirjes së shpeshtë të duhanit e ka edhe Vesna Peshevska, që thotë se tanimë 40 vjet nuk po mund të ndahet nga cigarja.
“Kisha një kolege nga e cila jam mësuar. Ajo pinte duhan dhe fillova një nga një me kafe dhe mandej fillova edhe të blej cigare dhe nga ai moment nuk kamë ndaluar. 00 56 Ato që nuk pinë duhan asnjëherë të mos fillojnë, pikë së pari është shëndeti, mandej harxhimi”, tha Vesna Peshevska, duhanpirëse.
Të njëjtin hall e ka edhe bashkëshorti i saj, që siç thotë cigarja tanimë po kushton shtrenjtë dhe është e papërballueshme.
“Saktë nga viti 1963 kamë filluar të pijë duhan. Është turp por mund të them që 50 e disa vjet pijë cigare. Ndërsa tani kamë 65 vjet dhe jam penduar për aq vjet sa kamë pirë duhan”, tha Sllobodan Peshevski, duhanpirës.
Elena Qosevska nga Instituti i Shëndetit Publik theksoi se këtë vit fushata e tyre ka të bëjë me sensibilizimin e qytetarëve për rreziqet që shkakton duhani. Sipas saj, për dallim nga vitet e kaluara ka rënie të trendit të duhanpirjes tek moshat nga 13 deri 15 vjeç, ndërsa rritje tek moshat nga 15 deri 64 vjeç.
“kemi trend pozitiv në lidhje me uljen e përdorimit të cigareve edhe kjo është dokumentuar me të dhëna nga hulumtimi për përdorimin e duhanit tek të rinjtë, që në vitin 2008 tregoi se është 9.8%, ndërsa në vitin 2016 është ulur në 7.6%. tek të rinjtë në moshë prej 15 deri në 34 vjet, pirja e duhanit është 47.7% prej të cilëve 40% janë duhanpirës ndërsa 51.6% kanë thënë që ndonjëherë kanë qenë pirës të duhanit”, tha Elena Qosevska, nga Instituti i Shëndetësisë Publike.
Sipas të dhënave të Organizatës Botërore të Shëndetësisë, rreth 6 milion njerëz vdesin nga përdorimi i duhanit për çdo vit, e nëse nuk ndërmerren masa konkrete pritet që ky numër deri në vitin 2030 të rritet në 8 milion njerëz në vit. Kina kryeson listën e vendeve ku banorët e saj konsumojnë më shumë duhanin.
Përgatiti: Afrim Jonuzi
als_Latn als_Latn als_Latn als_Latn als_Latn als_Latn als_Latn swh_Latn